# Δημητσάνα

### Από τη Βικιπαίδεια, την ελεύθερη εγκυκλοπαίδεια

| Έχει προταθεί αυτό το άρθρο ή τμήμα αυτού του άρθρου, να συγχωνευθεί με το Δημητσάνα Αρκαδίας. (Σχολιάστε)
Αν πρόκειται να γίνει συγχώνευση σελίδων με μεγάλο ιστορικό, μην την κάνετε χειροκίνητα με «Αντιγραφή και Επικόλληση», αλλά ζητήστε την από τους διαχειριστές, προκειμένου να συγχωνευθεί και το ιστορικό των δύο σελίδων.

Δημητσάνα. Ιστορικό χωριό, πρωτεύουσα της επαρχίας Γορτυνίας του Ν. Αρκαδίας.

Είναι χτισμένη πάνω σε λόφο σε υψόμετρο 950 μ. Η ιστορία της αρχίζει κατά τους Ομηρικούς χρόνους, όταν στη θέση της βρισκόταν η μικρή αρκαδική πόλη Θεισόα. Αποτελεί κοινότητα μαζί με τα χωριά Παλαιοχώρι, Καρκαλού και τη μονή Αιμυαλών (Φιλοσόφου) με συνολικό πληθυσμό 740 κατ. Προπολεμικά η Δημητσάνα είχε διπλάσιο πληθυσμό, αλλά πολλοί Δημητσανίτες μετανάστευσαν κι εγκαταστάθηκαν στην Αμερική, Αυστραλία κ.α

Το 963 μ.Χ. ιδρύεται η μονή Φιλοσόφου 2,5 χιλιόμετρα έξω από τη Δημητσάνα. Το 1764 ένας σοφός καλόγερος, ο Αγάπιος, έχτισε βιβλιοθήκη και μετάφερε τα βιβλία από το μοναστήρι. Η βιβλιοθήκη μεγάλωνε συνεχώς μέχρι το 1821, γιατί το Πατριαρχείο έδινε νέα βιβλία μια και στη Δημητσάνα δημιουργήθηκε ιερατική σχολή που έγινε γνωστή με τ' όνομα "Φροντιστήριο Ελληνικών Γραμμάτων". Απ' αυτήν αποφοίτησαν ο Γρηγόριος ο Ε' και ο Παλαιών Πατρών Γερμανός.

Κατά τη διάρκεια του ιερού αγώνα του 1821, μεγάλο μέρος της βιβλιοθήκης καταστράφηκε, γιατί οι Έλληνες χρειάζονταν το χαρτί για να φτιάχνουν φυσέκια στους 14 μπαρουτόμυλους της Δημητσάνας, που δούλευαν νύχτα μέρα τροφοδοτώντας τους αγωνιστές. Για το λόγο αυτό η Δημητσάνα ονομάστηκε "μπαρουταποθήκη του Έθνους".

Για πρώτη φορά, τα Οθωμανικά Αρχεία από την Βιβλιοθήκη της Δημητσάνας - δύο Φερμάνια και 18 έγγραφα, μεταφράστηκαν και θα δημοσιευτούν τον Ιούνιο του 2007, σε έκδοση της Εταιρείας Πελοποννησιακών Σπουδών. Για περισσότερες πληροφορίες επισκεφτείτε τα σχετικά links στον Δικτυακό Τόπο Arcadians.gr που φρόντισε ώστε να έλθουν στο φώς της δημοσιότητας τα σπάνια αυτά Αρχεία. Από τον ίδιο Δικτυακό Τόπο δημοσιεύονται και Δημογραφικά Στοιχεία για την Δημητσάνα αλλά και την ευρύτερη περιοχή της Αρκαδίας.

- Δικτυακός Τόπος για την Αρκαδία
- Αρκαδικό Διαδικτυακό Συνέδριο

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%B7%CF%84%CF%83%CE%AC%CE%BD%CE%B1.html"

Κατηγορίες: Άρθρα προς συγχώνευση | Νομός Αρκαδίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English